Document ID: 31986R0587

*****
ΚΑΝΟΝΙΣΜΟΣ (ΕΟΚ) αριθ. 587/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
για τον καθορισμό των εξισωτικών ποσών προσχώρησης που εφαρμόζονται στα προϊόντα του τομέα των αυγών λόγω της προσχώρησης της Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 471/86 του Συμβουλίου της 25ης Φεβρουαρίου 1986 περί καθορισμού των γενικών κανόνων του συστήματος σχετικά με τα εξισωτικά ποσά προσχώρησης στον τομέα των αυγών λόγω της προσχώρησης της Ισπανίας (1), και ιδίως το άρθρο 8 παράγραφος 1,
τον κανονισμό (ΕΟΚ) αριθ. 504/86 του Συμβουλίου της 25ης Φεβρουαρίου 1986 για την εφαρμογή των εξισωτικών ποσών προσχώρησης κατά τις συναλλαγές της Ισπανίας με την Κοινότητα και τις τρίτες χώρες, αμυλοζάχαρου, γαλακτοζάχαρου, που προβλέπονται στον κανονισμό (ΕΟΚ) αριθ. 2730/75, και ωοαλβουμίνης και γαλακταλβουμίνης, που προβλέπονται από τον κανονισμό (ΕΟΚ) αριθ. 2783/75 (2), και ιδίως το άρθρο 2,
Εκτιμώντας:
ότι, δυνάμει του άρθρου 2 του κανονισμού (ΕΟΚ) αριθ. 471/86, τα εξισωτικά ποσά προσχώρησης για τα αυγά με κέλυφος ισούνται με τα εξισωτικά ποσά προσχώρησης που εφαρμόζονται στην ποσότητα των κτηνοτροφικών σιτηρών που είναι αναγκαία για την παραγωγή, στην Κοινότητα, ενός χιλιογράμμου αυγών σε κέλυφος ή ενός αυγού για επώαση: ότι τα εξισωτικά ποσά προσχώρησης για τα άλλα προϊόντα του τομέα των αυγών πρέπει να διαμορφώνονται με βάση το εξισωτικό ποσό για επώαση, με την βοήθεια συντελεστών που εκφράζουν την σχέση που αναφέρεται στο άρθρο 5 παράγραφος 2 του κανονισμού αριθ. 2771/75 του Συμβουλίου (3)·
ότι, δυνάμει του άρθρου 1 του κανονισμού (ΕΟΚ) αριθ. 504/86, κατά την εμπορία ωοαλβουμινών και γαλακτοαλβουμινών, εφαρμόζονται τα εξισωτικά ποσά που εφαρμόζονται στα αυγά με κέλυφος, εκτός από τα αυγά για επώαση, επί το συντελεστή που προβλέπεται στο άρθρο 2 παράγραφος 1 του κανονισμού (ΕΟΚ) αριθ. 2783/75 του Συμβουλίου (4)·
ότι πρέπει να καθοριστούν τα εξισωτικά ποσά προσχώρησης για τα προϊόντα του τομέα των αυγών και για την ωοαλβουμίνη και την γαλακτοαλβουμίνη, για την περίοδο από 1ης Μμαρτίου μέχρι 31 Ιουλίου 1986·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα εξισωτικά ποσά προσχώρησης που εφαρμόζονται μέχρι τις 31 Ιουλίου 1986 κατά τις συναλλαγές της Ισπανίας με την Κοινότητα, με την σύνθεσή της στις 31 Δεκεμβρίου 1985, και με τις τρίτες χώρες, καθορίζονται στο παράρτημα για τα προϊόντα του τομέα των αυγών καθώς και για την ωοαλβουμίνη και την γαλακτοαλβουμίνη.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 18
17
6